
Text rozhodnutia
Súd: Krajský súd Bratislava Spisová značka: 5S/151/2013 Identifikačné číslo súdneho spisu: 1013201089 Dátum vydania rozhodnutia: 03. 11. 2015 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2015:1013201089.2 Uznesenie Krajský súd v Bratislave v právnej veci žalobcu v 1. rade: AMC správa nehnuteľností, Kvačalova 15, 821 08 Bratislava, IČO: 35 788 607, v 2. rade: R.. F. E., H.., Z. 7, XXX XX Z., obaja zastúpení: JUDr. Svätoslav Vaško, advokát, so sídlom Baštová 5/A, 085 01 Bardejov, proti žalovanému: Okresný úrad Bratislava, odbor výstavby a bytovej politiky, oddelenie štátnej stavebnej správy, Lamačská cesta 8, 845 14 Bratislava, za účasti: DAS - ING, s.r.o., Lužická 7, 811 08 Bratislava, IČO: 46 531 327, o preskúmanie zákonnosti rozhodnutia žalovaného č. A/XXXX/XXX/MRV zo dňa XX.XX.XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovatelia sa žalobou doručenou súdu dňa 05.06.2013domáhali zrušenia rozhodnutia právneho predchodcu žalovaného - Obvodného úradu Bratislava, odbor výstavby a bytovej politiky č. A/XXXX/ XXX/MRV zo dňa XX.XX.XXXX, ktorým bolo zrušené rozhodnutie Mestskej časti Z. - L. č. SÚ/H zo dňa 31.10.2012 a vrátenia veci žalovanému na ďalšie konanie. Navrhovatelia podaním doručeným súdu dňa XX.XX.XXXX zobral návrh v celom rozsahu späť bez uvedenia dôvodu a nežiadali náhradu trov konania. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Keďže žalobcovia zobrali žalobu späť pred rozhodnutím vo veci, súd v súlade s § 250d ods. 3 O.s.p. konanie zastavil. O náhrade trov konania súd rozhodol podľa § 246c O.s.p. v spojení s § 146 ods. 1 písm. c/ O.s.p., tak, že žiaden z účastníkov nemá právo na náhradu trov konania. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto rozhodnutiu možno podať odvolanie do 15 dní odo dňa doručenia, na Krajský súd v Bratislave, dvojmo. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napadá, v čom toto rozhodnutie alebo postup súdu považuje za nesprávny a čoho sa odvolateľ domáha.

